วินกรุงโหดอีกยิงกันเองดับสลด
แค้นถูกเบิ้ลเครื่องใส่คว้าปืนตามไปเช็กบิล,หนุ่มวินรถ จยย.ปากซอยรัชดาฯ 32 ฉุนขาดถูกอริต่างวินเมาเหล้าเบิ้ลเครื่องใส่ ประกอบกับเคยทะเลาะกัน 2 ปีก่อน ตัดสินใจปิดบัญชีแค้น ตามมาเอาเรื่องถึงเพิงพักวินรถ จยย.กลางซอยรัชดาฯ 32 พอเจอหน้าชักปืน 9 มม.ยิงใส่ต้นคอ เหยื่อเสียชีวิตระหว่างนำส่งโรงพยาบาล หลังเกิดเหตุหนีไปกบดานบ้านพ่อตาใน จ.สุพรรณบุรี ถูกตำรวจตามจับทันควัน,หนุ่ม,วินรถ จยย.,หัวร้อนยิงโจทก์เก่าถูกตามจับได้ทันควัน เกิดขึ้นเมื่อเวลา 23.00 น. วันที่ 14 ก.ค. ร.ต.ท.วัชรพล กลิ่นติโต รอง สว. (สอบสวน) สน.พหลโยธิน รับแจ้งเหตุมีผู้ถูกยิงเสียชีวิต ที่บริเวณเพิงพักวินรถ จยย.ในซอยรัชดาภิเษก 32 แยก 5-4 ถนนรัชดาภิเษก แขวงจันทรเกษม เขตจตุจักร กทม. จึงรุดไปตรวจสอบพร้อม พ.ต.ท.กฤษณะโชติ คำนิมิตร สวป.สน.พหลโยธิน กำลังตำรวจสายตรวจ ฝ่ายสืบสวนและมูลนิธิร่วมกตัญญู,ที่เกิดเหตุพบร่างนายโสภณ ทองกล่ำ อายุ 27 ปี นอนหงาย สวมกางเกงขายาวสีกรมท่าเพียงตัวเดียว พบบาดแผลถูกยิงด้วยปืน 9 มม.เข้าที่ต้นคอด้านขวา กระสุนฝังในอาการสาหัส เจ้าหน้าที่กู้ภัยต้องปั๊มหัวใจ รีบนำคนเจ็บส่งโรงพยาบาล แต่นายโสภณเสียชีวิตระหว่างทาง ตรวจสอบจุดเกิดเหตุพบหัวกระสุน 9 มม. 1 หัว ใกล้กันพบรถ จยย.ฮอนด้า โซนิค สีเขียว ทะเบียน 9 กจ 6412 กรุงเทพมหานคร ของผู้ตาย จึงเก็บไว้เป็นหลักฐาน,สอบสวนพยานที่เห็นเหตุการณ์ ทราบว่าผู้ตายขับวินรถ จยย.รัชดา-ตลาดไนท์ เบอร์ 39 อยู่ใกล้สถานีรถไฟใต้ดินลาดพร้าว ถนนลาดพร้าว หลังเลิกงานมักจะมาจับกลุ่มดื่มสุราที่เพิงพักวิน จยย.กลางซอยรัชดาภิเษก 32 ก่อนเกิดเหตุผู้ตายนั่งดื่มกินกับเพื่อนตั้งแต่หัวค่ำ จนเมาไปนอนหลับอยู่ในเปลที่ผูกไว้ใกล้กับเพิงพักวิน กระทั่งมีคนร้าย 2 คนซ้อนท้ายรถ จยย.ไม่ทราบรุ่น สีและทะเบียน มาจอดที่เพิงพัก คนขี่ลงจากรถ จยย.มาถามหาผู้ตาย ก่อนผู้ตายจะลุกจากเปลเดินมาหาคนร้าย กระทั่งถูกยิงเสียชีวิต หลังก่อเหตุคนร้ายขี่รถ จยย.หลบหนีมุ่งหน้าไปทางท้ายซอยซึ่งเป็นทางทะลุออกได้หลายเส้นทาง เบื้องต้นตำรวจสันนิษฐานว่าเหตุครั้งนี้น่าจะมาจากความขัดแย้งส่วนตัว เนื่องจากคนรู้จักผู้ตายให้ข้อมูลว่าปกติผู้ตายเป็นคนเงียบขรึมไม่เคยมีปัญหาขัดแย้งกับผู้ใด อยู่ระหว่างสอบสวนและตรวจสอบกล้องวงจรปิดบริเวณใกล้เคียงเพื่อหาเบาะแสผู้ก่อเหตุ,ต่อมาเวลา 11.00 น. วันที่ 15 ก.ค. พล.ต.ต.ดาวลอย เหมือนเดช รอง ผบช.น. เดินทางมาประชุมเร่งรัดคดีกับชุดสืบสวน สน.พหลโยธิน นานประมาณ 1 ชม. ก่อนเปิดเผยกับผู้สื่อข่าวว่า ขณะนี้ตำรวจฝ่ายสืบสวน สน.พหลโยธินและตำรวจ กก.2 บก.สส.บช.น. ติดตามจับกุมตัวผู้ต้องหารายนี้ได้แล้ว ขณะหลบหนีไปยังบ้านพ่อตาในพื้นที่ ต.สองพี่น้อง อ.สองพี่น้อง จ.สุพรรณบุรี ทราบชื่อนายกฤติเดช หรือเบนซ์ โพธิ์พระ อายุ 27 ปี เป็นผู้ขี่รถ จยย.รับจ้าง วินปากซอยรัชดาฯ 32 เบอร์ 84 เบื้องต้นเจ้าตัวรับสารภาพ สาเหตุจากเคยมีเรื่องทะเลาะวิวาทกับผู้ตายเมื่อประมาณ 2 ปีก่อน กระทั่งวันเกิดเหตุประมาณสี่ทุ่มเศษขับรถ จยย.ไปเจอผู้ตายขณะซื้อของ ผู้ตายอยู่ในอาการมึนเมาเร่งเครื่องใส่ก่อนขับรถ จยย.หลบหนี เลยไปตามเพื่อนมานั่งซ้อนท้ายขี่รถ จยย.มาเอาเรื่อง เมื่อเจอหน้าเกิดบันดาลโทสะชักปืนยิงผู้ตาย 1 นัด ตำรวจฝ่ายสืบสวนอยู่ระหว่างคุมตัวเดินทางมาสอบสวนต่อที่ สน.พหลโยธิน,กระทั่งช่วงบ่ายวันเดียวกัน พ.ต.อ.ยรรยง สันติปรีชาวัฒน์ รอง ผบก.น.2 พ.ต.อ.พรศักดิ์ เลารุจิราลัย ผกก.2 บก.สส.บช.น. พ.ต.อ.เชษฐา สว่างสุข ผกก.สน.พหลโยธิน พร้อมตำรวจฝ่ายสืบสวน สน.พหลโยธิน ตำรวจ กก.2 บก.สส.บช.น. คุมตัวนายกฤติเดช หรือเบนซ์ โพธิ์พระ ผู้ต้องหาคดีนี้พร้อมปืนสั้นแบบออโตเมติก 9 มม. กระสุน 7 นัด เดินทางมาถึง สน.พหลโยธิน ก่อนถูกนำตัวไปสอบปากคำทันที,พ.ต.อ.พรศักดิ์เปิดเผยว่า จากการสอบสวนผู้ต้องหารับสารภาพเป็นผู้ก่อเหตุจริง โดยช่วงเช้าวันที่ 14 ก.ค. มีลางสังหรณ์จะเกิดเรื่องจึงพกปืนกระบอกดังกล่าวติดตัว กระทั่งเวลาประมาณสี่ทุ่ม พบผู้ตายที่เคยมีเรื่องกันมาก่อนขับรถ จยย.มาเบิ้ลเครื่องใส่ เกิดความไม่พอใจ ขับรถ จยย.ไปรับนายพิเชษฐ์ ฤทธี อายุ 28 ปี เพื่อนร่วมวินมาซ้อนท้ายไปตามหาผู้ตายก่อนลงมือก่อเหตุ เบื้องต้นแจ้งข้อหาร่วมกันฆ่าผู้อื่น, ร่วมกันครอบครองอาวุธปืน, ร่วมกันพกพาอาวุธปืน และยิงปืนในเมืองหรือที่สาธารณะ คุมตัวส่งพนักงานสอบสวน สน.พหลโยธิน ดำเนินคดี
หนุ่มวินรถ จยย.ปากซอยรัชดาฯ 32 ฉุนขาดถูกอริต่างวินเมาเหล้าเบิ้ลเครื่องใส่ ประกอบกับเคยทะเลาะกัน 2 ปีก่อน ตัดสินใจปิดบัญชีแค้น
วินจักรยานยนต์,สน.พหลโยธิน,รัชดา,ยิงกันตาย,วินมอเตอร์ไซค์,หลบหนี,ข่าวหน้า1,ข่าวทั่วไป